text: Предложете название на екзосвят - Познание - БНР Новини
  Снимка: exoplanets.nasa.gov
  "Дайте име на екзосвят – МАС100" е новата кампания на Международния астрономически съюз, който отбелязва своя едновековен юбилей през 2019 година. Инициативата предоставя възможност на много страни, в това число и на нашата, да даде име на специално подбрана екзопланета и нейната звезда извън Слънчевата система. Управителният съвет на инициативата определи за България екзопланетната система WASP-21, разположена в съзвездието "Пегас" с достатъчно ярка, за да се наблюдава с малък телескоп от нашата територия, звезда.
  Какво представлява този екзосвят, разположен на около 850 светлинни години от Земята, на какви условия трябва да отговарят предложените от нас имена на екзопланетата с нейната звезда и къде можем да разберем повече за инициативата, научаваме от националния координатор на стогодишния юбилей за България доц. д-р Люба Славчева-Михова от Института по астрономия с Национална астрономическа обсерватория при БАН.
  Включете се в това вълнуващо космическо приключение!
  Интервю с доц. д-р Люба Славчева-Михова
  Програма Христо Ботев Познание Лабиринти на познанието (1001 защо – Ефир знание) БАН екзосвят Институт по астрономия Международен астрономически съюз